41. ΑΠΟΦΑΣΗ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α3/13069 της 9/20 Οκτ. 1980  (ΦΕΚ Β΄ 1074) Περί εξαιρέσεως από την έννοια του νοσηλείου των ιδιωτικών κλινικών ορισμένων φαρμάκων. Έχοντας υπόψη: 1.Τις διατάξεις της παρ. 1 περίπτ. στ΄ του άρθρ. 14 του 234/80 Π.Δ/τος (ΦΕΚ 66/80 τ.Α΄). 2.Την με αριθ. 366/9.9.80 απόφαση του Διοικητικού Συμβουλίου του Ι.Κ.Α., αποφασίζουμε: Εξαιρούμε την έννοια του ημερησίου νοσηλίου των ιδιωτικών κλινικών, προκειμένου για ασφαλισμένους του Ι.Κ.Α. που νοσηλεύονται σ’ αυτές, τα κατωτέρω φάρμακα: α)Τα αντικαταθλιπτικά: Νομιφαινσίνη τα παράγωγα του διβενζοδικυκλο-οκταδιενίου και των πιπεραζινο-αζεπινών. β)Το αντιψυχωσικό πενφλουριδόλη, και γ)Τα άλατα και τους εστέρες της αισκίνης, εφόσον χορηγούνται επί ανωμαλιών της λειτουργίας του εγκεφάλου. 